JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Yom Kippur keset rahutusi
Saudi-Iisraeli rahuleping
Kaks uut saatkonda Jeruusalemmas
Judaismi pühimat päeva, Yom Kippuri,
tähistati Iisraelis üha süvenevate rahutuste keskel.
Nii Gaza sektoris, kui põhjas, Liibanoni piiril
lahvatasid rahutused vägivallaks eriliselt eelmisel pühapäeval,
24. septembril alanud ööpäeva kestnud püha järel.
Iisraeli armee teatel kindlustati Gaza piirivägesid,
sest erinevad kokkupõrked eskaleerusid
Hamasi toetajate ja Iisraeli armee vahel vähemalt kolmes kohas piiril.
Gazalased lennutasid taas plahvatavaid õhupalle Iisraeli,
süütasid autokumme ning püüdsid piiritara õhkida.
Kaitseminister Yoav Gallant kirjutas sotsiaalmeedias,
et Iisraeli Kaitsejõud (IDF), selle sõdurid ja kogu julgeolekuaparaat
on valvel, nii õhus, merel kui maal.
KKL ehk Juudi Rahvusfond rääkis, et Gaza piirialadel ja naabruses
puhkes kolm tulekahju ja seda süttivate õhupallide tõttu.
Päästeamet sai siiski kõik tulekahjud kiiresti kontrolli alla.
Nende tõttu ründasid Iisraeli väed
Hamasi terrorioperatsioonidega seotud armeeposte Gazas,
hävitades mitmeid olulisi objekte.
Iisraeli põhjapiiril toimus kokkupõrge Iisraeli ja Liibanoni armeede vahel
nädal pärast seda, kui Liibanoni armee buldooser
ületas illegaalselt piiri ehk nn Sinise joone.
Relvajõud tulistasid nagu tavaliselt
vaid protesti hajutamiseks mõeldud uimastusgranaate kohe,
kui sõiduk ületas piiri Dovi mäe piirkonnas,
ÜRO UNIFIL-i vägede baasi lähedal.
Seekord polnud tegu Hezbollah' vägede,
vaid riigi armee sõduritega.
Liibanoni armee teatas omakorda, et ründas IDF vägesid pärast seda,
kui Iisraeli salgad olid esmalt avanud tule armee raskeveoki pihta.
Riigi armee esindaja teatel tulistasid nende sõdurid pisargaasi
Iisraeli vägede pihta, kuna vaenlane rikkus taandumispiiri
ja tulistas suitsupomme Liibanoni armee patrulli pihta.
Nii muudab tegelikkus vormi, sõltuvalt sellest, kes seda räägib.
ÜRO Peaassambleel eelmine nädal nähti taas mitmeid,
rohkem või vähem dramaatilisi esinemisi,
kui erinevad riigid ja blokid esitasid oma nägemusi
nii oma huvide edendamiseks
kui nende suhtes eri meelt olevate tahkude materdamiseks.
Üht olulisemat, kui mitte tähtsaimat, võis näha ja kuulda,
kui Palestiina omavalitsuse (PO) president Mahmoud Abbas
esitas oma seisukohti Lähis-Ida ajaloo ja selle uute versioonide kohta.
Abbasi väitel pole Iisraelil olnud iial, mitte ühegi tuntud ajaloo vältel
regioonis mingit pistmist,
vaid nad on endise Kaukaasia kandis elanud khazari hõimu järeltulijad,
kes on hakanud saja aasta eest ajaloolist Palestiinat vallutama.
Palestiina riik olevat aga Abbasi sõnul olnud piirkonnas
juba vähemalt 4000 aastat ja kõik piirkonna arheoloogia
tõestavat vaid nende kultuuri ja religiooni.
Iisraeli peaminister Netanyahu aga põrmustas Abbasi väited oma kõnes.
Teda tabas moslemimaade
ja palestiinlaste esinduse raevukas kriitika pärast seda,
kui ta oli esitlenud piirkonna kaarti, kus tutvustas Iisraeli
ühe suure tervikuna, sh Golani, Gazat, Juudat ja Samaariat.
Netanyahu näitas kaarti, et illustreerida uut,
võimaliku rahu ajastut Lähis-Idas, mis kataks ka need palestiinlaste alad,
mis pole seni veel olnud ÜRO tunnustatud ametlikud riigid.
Kuid kriitikute sõnul saatis ta vastupidise sõnumi.
Palestiinlaste sõnum oli,
et selle kaardiga eitab Netanyahu Palestiinat ja selle rahvast,
püüdes samal ajal äratada kuulajate retoorikat rahust regioonis
ja kinnistada samas maailma kõige kauem kestnud sõjalist okupatsiooni.
Kuid nagu president Abbas oli juba varem tõdenud,
eksivad need, kes arvavad, et rahu piirkonnas on võimalik
ilma palestiinlaste kõigi legaalsete õiguste teostumiseta.
Nii rääkis PO Saksamaa esindaja Laith Arafeh
oma vastuses endisel Twitteri platvormil.
ÜRO poodiumil räägiti ka tõsistest asjadest.
Üks neist käsitles võimalikku diplomaatilist tunnustamist
Saudi Araabia ja Iisraeli vahel ehk maade rahulepingut.
Varem mainitud Netanyahu tutvustatud kaart
kujutles Lähis-Ida just tulevase rahu perspektiivist.
Iisraeli välisminister Eli Cohen üles intervjuus KAN-Newsile,
et on tähtis korrata seda, mida peaminister ütles -
rahu Saudi-Araabiaga on samas ka rahu juutide ja moslemimaailma vahel.
Usume, et kuus või isegi seitse moslemiriiki nii Aasias kui Aafrikas
on valmis Iisraeliga rahu sõlmima, kui rahu Saudi Araabiaga teoks saab,
ütles Eli Cohen
USA president Joe Biden ja peaminister Netanyahu
kohtusid ebaametlikult ÜRO Peaassamblee ajal.
Manhattanil hotellis Intercontinental toimunud kohtumisel
kutsus president Biden Netanyahu Valgesse Majja
veel enne käesoleva aasta lõppu.
Kuigi meil on mõningaid erimeelsusi,
on mu pühendumus Iisraeli suhtes raudne, rääkis Biden Netanyahule.
Usun, et ilma Iisraelita poleks maailmas ühtki juuti,
kes tunneks end kuskil turvaliselt.
Seepärast on Iisrael vältimatu, ütles Biden.
Mehed on tundnud teineteist juba üle 40 aasta,
kuid Biden on väga avalikult halvustanud
Netanyahu kohtureformiplaani, mille vastased kardavad,
et see muudab Iisraeli diktatuuriks.
President Biden käsitles ka pingeid ja vägivalda Läänekaldal
ja rõhutas vajadust tegutseda kiiresti julgeoleku parandamiseks.
Meeste vestlus puudutas ka võimalikku rahulepet
Saudi Araabia ja Iisraeli vahel,
mille lisatingimuste üle käivad alles läbirääkimised.
Peaminister tõdes siiski president Bidenile,
et rahu Saudi Araabiaga on võimalik "sinu juhtimisel".
Samas kontekstis tõdes ta,
et "meie sõprus ulatub nelja aastakümne taha
ja võib meid veel kaugele viia."
President Bideni sõnul on siiski üks selle rahu tähtsamaid eeldusi
kahe riigi lahendus Iisraeli ja palestiinlaste vahel,
mille suhtes Netanyahul oli erinev
ja ka märkimisväärselt realistlikum nägemus.
Saudi-Araabia kroonprints Mohammed bin Salman
ütles ÜRO Peaassamblee kontekstis Fox Newsile antud intervjuus,
et suhete normaliseerimine Iisraeliga läheneb iga päevaga,
ja täpsustas samas,
et Palestiina küsimus on endiselt äärmiselt tähtis protsessi osa.
Märkused esindasid bin Salmani haruldasi ingliskeelseid avaldusi
normaliseerimisponnistuste kohta
ja pakkusid lisaoptimismi selle võimaluste suhtes.
See toimus vaid tund pärast seda, kui USA president Joe Biden
ja peaminister Benjamin Netnayahu olid teemat arutanud
Mohammad Bin Salman, Saudi-Araabia tegelik valitseja,
keda tuntakse ka MBS-i nime all, on praegu riigi kroonprints,
kuid teda on kaua peetud Iisraeli suhtes vähem vaenulikuks
kui tema isa, kuningas Salmanit.
Kroonprints rääkis juba mullu meediaväljaandele the Atlantic,
et nad ei pea Iisraeli vaenlaseks, vaid potentsiaalseks liitlaseks,
kellel on mitmeid huve, mida võib ühiselt edendada.
Teine asi, mida prints antud kontekstis siiski ei maininud,
on seotud Saudi Araabia taotletav tuumavõimekus.
Kui Iisrael aktsepteerib saudide tuumaprogrammi
ja vahetab selle diplomaatiliste suhete vastu,
on normaliseerimiskõneluste algamine enam kui tõenäoline.
Iisraeli opositsioonijuht Yair Lapid ütles siiski,
et Iisrael peaks olema vastu
kõigile Saudi-Araabia tuumarikastusprogrammidele,
kuna saudid võivad lõpuks kasutada seda võimet
ka tuumarelva arendamiseks.
Kahe nädala eest ähvardas kroonprints bin Salman
hankida tuumarelva, kui Iraan selle saab, kuigi ta ütles,
et Saudi Araabia ei tahaks, et kumbki riik neid relvi omaks.
Lääne-Aafrikas asuv Kongo Vabariik kolib oma saatkonna
Tel Avivist Jeruusalemma, teatas Iisraeli peaminister Netanyahu
pärast kohtumist Kongo presidendi Felix Shisekediga
ÜRO Peaassamblee raames.
Samas kontekstis teatas Netanyahu, et Iisrael avab ka oma saatkonna
Kongo Demokraatliku Vabariigi pealinnas Kinshasas.
Iisrael peab Jeruusalemma oma igaveseks ja jagamatuks pealinnaks
ja tahab, et kõik saatkonnad oleksid seal.
Enamik maailmast aga ei tunnusta Iisraeli suveräänsust terves linnas,
kuna usub, et Jeruusalemma staatus
tuleks lahendada kõnelustel palestiinlastega.
Teine riik, nimelt Paapua-Uus-Guinea oli kaugemale jõudnud
ja avas saatkonna Jeruusalemmas juba varem septembris.
Toonases avamiskõnes selgitas peaminister James Marape,
miks see Vaikse ookeani saareriik otsustas olla üks neist viiest maast,
kes on avanud saatkonna Jeruusalemmas,
rahvusvahelisest survest hoolimata.
"Aktsepteerime täielikult Piibli õpetusi," ütles ta.
"Et võiksime end kristlasteks nimetada,
poleks austuse näitamine Jumalale täielik ilma tunnustamiseta,
et Jeruusalemm on Iisraeli rahva ja riigi universaalne pealinn."
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee